ସେମିରେ ପ୍ରଗତି ସ୍ପୋର୍ଟିଂ\nନିମାପଡ଼ା, ୧୧।୧(ଡି.ଏନ୍.ଏ.) ନିମାପଡ଼ା କ୍ରିକେଟ୍ ଆସୋସିଏଶନ୍ ପକ୍ଷରୁ ସ୍ଥାନୀୟ ବାରବାଟୀ ମିନି ଷ୍ଟାଡିୟମ୍ରେ ଚାଲିଥିବା ୯ମ ସର୍ବଭାରତୀୟ ନିମାପଡ଼ା କପ୍ କ୍ରିକେଟ୍ ଟୁର୍ନାମେଣ୍ଟରେ ପ୍ରଗତି ସ୍ପୋର୍ଟିଂ ସେମିଫାଇନାଲରେ ପ୍ରବେଶ କରିଛି। ଗୁରୁବାର ଅନୁଷ୍ଠିତ ଅନ୍ତିମ କ୍ୱାର୍ଟର ଫାଇନାଲ୍ରେ ଦିଲ୍ଲୀର କିଙ୍ଗ୍ସ ଗୁରୁଗ୍ରାମକୁ ୨୫୫ ରନ୍ର ବୃହତ୍ ବ୍ୟବଧାନରେ ପ୍ରଗତି ସ୍ପୋର୍ଟିଂ ହରାଇ ଦେଇଛି।\nସେମିରେ ପ୍ରଗତି ସ୍ପୋର୍ଟିଂ\t January 12th, 01:25 AM January 12th, 01:25 AM\nନିମାପଡ଼ା, ୧୧।୧(ଡି.ଏନ୍.ଏ.) ନିମାପଡ଼ା କ୍ରିକେଟ୍ ଆସୋସିଏଶନ୍ ପକ୍ଷରୁ ସ୍ଥାନୀୟ ବାରବାଟୀ ମିନି ଷ୍ଟାଡିୟମ୍ରେ ଚାଲିଥିବା ୯ମ ସର୍ବଭାରତୀୟ ନିମାପଡ଼ା କପ୍ କ୍ରିକେଟ୍ ଟୁର୍ନାମେଣ୍ଟରେ ପ୍ରଗତି ସ୍ପୋର୍ଟିଂ ସେମିଫାଇନାଲରେ ପ୍ରବେଶ କରିଛି। ଗୁରୁବାର ଅନୁଷ୍ଠିତ ଅନ୍ତିମ କ୍ୱାର୍ଟର ଫାଇନାଲ୍ରେ ଦିଲ୍ଲୀର କିଙ୍ଗ୍ସ ଗୁରୁଗ୍ରାମକୁ ୨୫୫ ରନ୍ର ବୃହତ୍ ବ୍ୟବଧାନରେ ପ୍ରଗତି ସ୍ପୋର୍ଟିଂ ହରାଇ ଦେଇଛି। ପ୍ରଥମେ ବ୍ୟାଟିଂ କରିଥିବା ପ୍ରଗତି ସ୍ପୋର୍ଟିଂ ନିର୍ଦ୍ଧାରିତ ୩୦ ଓଭର୍ରେ ମାତ୍ର ଗୋଟିଏ ଉଇକେଟ୍ ହରାଇ ୩୨୦ ରନ୍ କରିଥିଲା। ଦଳ ପକ୍ଷରୁ ଦୁଇ ଓପନର ଶତକୀୟ ଇନିଂସ୍ ଖେଳିଥିଲେ। ଅଭିନବ ଘୋଷ ୭ଟି ଛକା ଓ ୧୮ଟି ଚୌକା ସହାୟତାରେ ସର୍ବାଧିକ ୧୫୫ ରନ୍ କରିଥିବାବେଳେ ରଜତ ଦାସ ୧୨୦ (୨୦ଟି ଚୌକା) ରନ୍ କରିଥିଲେ। ପ୍ରତିପକ୍ଷ ଦଳ ୩୨୧ ରନ୍ର ବିଶାଳ ସ୍କୋର୍କୁ ପିଛା କରି ମାତ୍ର ୬୫ ରନ୍ରେ ସୀମିତ ରହିଥିଲା। ବିଜୟୀ ଦଳର ଟୁକୁନା ସାହୁ ସର୍ବାଧିକ ୪ଟି ଓ ଦେବୀ ପ୍ରସାଦ ସାହୁ ୨ଟି ଉଇକେଟ୍ ଅକ୍ତିଆର କରିଥିଲେ। ଅମ୍ପାୟର ଭାବେ ନିର୍ମଳ ମିଶ୍ର ଓ ଅୟଶକାନ୍ତ ମିଶ୍ର ମ୍ୟାଚ୍ ପରିଚାଳନା କରିଥିଲେ। ପ୍ରଗତି ସ୍ପୋର୍ଟିଂ ପାଇଁ ସର୍ବାଧିକ ସ୍କୋର୍ କରିଥିବା ଅଭିନବ ଘୋଷଙ୍କୁ ମ୍ୟାନ୍ ଅଫ୍ ଦି ମ୍ୟାଚ୍ ବିବେଚିତ କରାଯାଇଛି। ମ୍ୟାଚ୍ରେ କ୍ରୀଡ଼ାବିତ୍ ସତ୍ୟନ୍ଦ୍ରମୋହନ ମହାନ୍ତି ଅତିଥି ଭାବେ ଯୋଗଦେଇଥିଲେ। ଶୁକ୍ରବାର ୨ୟ ସେମିଫାଇନାଲରେ ଶହୀଦ ସ୍ପୋର୍ଟିଂ ଓ ପ୍ରଗତି ସ୍ପୋର୍ଟିଂ ମଧ୍ୟରେ ମୁକାବିଲା ହେବ।
